स्टेट टीम का जमुआ की 2 पंचायतों में हुआ कार्यक्रम
जमुआप्रखंड के करिहारी एवं चिलगा पंचायत में मंगलवार को मनरेगा स्टेट टीम की ओर से आयोजित सात दिवसीय सामाजिक अंकेक्षण का समापन मंगलवार को जन सुनवाई के बाद की गई। अध्यक्षता टीम लीडर डीआरपी प्रसाद ने की। जानकारी के मुताबिक सोशल ऑडिट टीम उपर्युक्त पंचायतों में पिछले 01 से 07 मार्च तक मनरेगा से संचालित सभी योजनाओं का जांच पड़ताल किया। वहीं सभी योजनाओं का भौतिक जांच के पश्चात अभिलेख का भी अवलोकन किया गया। ज्ञात रहे कि उक्त टीम पिछले 01 मार्च से पंचायत स्तर की सभी योजनाओं के मजदूर, मेठ से मिल कर योजनाओं में भुगतान की गई राशि का जांच-पड़ताल किया। मौके पर टीम में चन्दन कुमार मांझी, मीरा देवी, बैधनाथ प्रसाद, जगरनाथ मरांडी, भोला राम, हीरा वर्मा के अलावा अन्य लोग थे।
दो कूपों के निर्माण में है गड़बड़ी : टीम लीडर
गड़बड़ीतथा दोषी कर्मियों पर कार्रवाई के लिए चार सदस्यीय जूरी टीम का गठन किया गया। जो दोषी कर्मियों के खिलाफ जजमेंट सुनाएंगे। जिसमें मुख्य रूप से पंचायत के पंसस, सामाजिक कार्यकर्ता तथा मजदूर मेठ शामिल हैं। इधर टीम लीडर श्री प्रसाद ने बताया कि करिहारी पंचायत में बद्री पंडित का कूप एवं हरिहर यादव की कूप में गड़बड़ी पाई गई। कहा की जनसुनवाई में उपस्थित ग्रामीण एवं जूरी टीम की ओर से दोषी कर्मियों के खिलाफ जो जजमेंट सुनाए जाएंगे उसके आधार पर उपर्युक्त पर कार्रवाई की जाएगी।
hin_Deva hin_Deva hin_Deva hin_Deva